Instagram: Xonzodaning onasiga kutilmagan sovg‘asi, Hamdam Sobirovning ota uyidan reportaj, ota-onasini Umraga kuzatgan “Aristokratlar”

Jahon va o‘zbek shou-biznesi vakillarining Instagram sahifalariga joylashtirilgan qiziqarli foto va videolarni e’tiboringizga havola etamiz.
Aktyor Adiz Rajabov Nargiza Salmonova bilan tushgan suratini obunachilariga ko‘rsatdi.

Imron Durdona Qurbonova bilan “urishib qolgani” aks etgan videoni e’lon qildi.
Xonanda Kaniza shifoxonada davolanayotganini ma’lum qildi va bu holiga yaqinlari e’tiborsiz ekani, inson hayotida faqat uni qadrlovchilar bilan davom etishi kerakligi haqida gapirdi.
Xonanda Malika Egamberdiyeva turmush o‘rtog‘i bilan Nyu-York shahrida tushgan suratini sahifasiga joyladi.

Qiziqchi Avaz Oxun Germaniyaga viza olganini va noyabr oyida Myunxenda konsert berishini ma’lum qildi.
Xonanda Nilufar Usmonova konsertiga tayyorgarlik jarayonlari aks etgan videoni e’lon qildi. U konsert dasturida yangi qo‘shig‘ini premyera qilishi haqida ham gapirdi.
Asal Shodiyeva konsert dasturida Shahlo Zoirova va Lola bilan tushgan suratini muxlislariga namoyish qildi.

Asal Shodiyeva “Ustoz va murabbiylar kuni” munosabati bilan tashkil etilgan konsertda qo‘shiq kuyladi. Shuningdek, konsert dasturida o‘zbek estradasining ko‘plab yorqin yulduzlari ishtirok etdi.
Aktrisa Asal Shodiyeva singlisi Robiya Shodiyeva yoshligida tushgan arxiv suratini e’lon qildi.

“Aristokratlar” kulgi jamoasi a’zosi Obidjon Nasriddinov ota-onasini Umra safariga kuzatib qo‘ygani aks etgan videoni e’lon qildi.
Shuningdek, Obidjon Nasriddinov ota-onasi bilan tushgan suratini ham e’lon qildi.

Ziyoda oila a’zolari uchun kechki ovqat dasturxonini bezayotgani aks etgan videoni obunachilariga ko‘rsatdi.
Lola stilisti bilan tushgan videosini e’lon qildi.
Aktrisa Durdona Qurbonova mashinasida massaj kreslosi borligini muxlislariga ko‘rsatdi.
Turkiyaning millionlab muxlislarga ega aktyorlaridan biri Burak O‘zchivit yangi surati bilan ko‘rinish berdi.

Bir qancha xit taronalar ijrochisi Hamdam Sobirov otasini tug‘ilgan kuni bilan tabriklash uchun Navoiydagi o‘zi tug‘ilib o‘sgan uyga bordi. Xonanda otasining qo‘shiq kuylagani aks etgan videoni e’lon qildi.
“Artist” loyihasidagi ishtiroki bilan mashhurlikka erishgan xonanda Elyorbek Meliboyev yangi “Madina” nomli taronasini muxlislariga taqdim etdi.
“Aristokratlar” jamoasining yana bir a’zosi Sarvar Mirzaalimov ham ota-onasini Umra safariga yuborganini va yana bir niyati amalga oshganini aytdi.

Vayner va xonanda Xonzoda onasining tug‘ilgan kunini qanday nishonlaganini sahifasidagi obunachilariga namoyish qildi.